Man gevonnis ná sewejarige se doodArgieffoto Jan Bester (36) is in die De Aar-hooggeregshof in die Noord-Kaap gevonnis op aanklag van moord van die sewejarige William Duiker. Duiker is op 25 Augustus 2016 dood aangetref langs ŉ treinspoor. Sers. Ndumso Isaiah van De Aar het die ondersoek gelei wat tot Bester se inhegtenisneming gelei het. Bester was in daardie stadium ŉ vriend van die Duiker-gesin. “Die polisie in De Aar het die Duiker-gesin in 2014 aangeneem nadat daar bevind is dat hulle by ŉ stortingsterrein woon, nadat die pa tronkstraf opgelê is op aanklag van moord van die ma,” het lt.kol. Dimakatso Mooi, woordvoerder van die polisie, gesê. “Die sewe kinders, onder leiding van die oudste, ŉ 21-jarige, is deur belanghebbendes bygestaan en hulle kon uiteindelik self ŉ huis bou om in te woon.” William was die jongste kind in die gesin. “Bester is tot lewenslange tronkstraf gevonnis.”